বিজেপি-র রাজ্য সভাপতির পদ থেকে রাহুল সিনহাকে সরানো হবে? পশ্চিমবঙ্গে দলের রাহুল যুগ অবসানের স্পষ্ট ইঙ্গিত দিলেন বিজেপি সভাপতি অমিত শাহ। মাস খানেক বাদেই দলীয় নির্বাচন। নতুন কমিটিতে না থাকার সম্ভাবনা রাহুল সিনহার। বিজেপি-র রাজ্য সভাপতিকে ঘিরে কর্মীদের বিস্তর অভিযোগ জমা পড়েছে। সর্বভারতীয় নেতৃত্বে এইসব অভিযোগ খতিয়ে দেখার আশ্বাস দিয়েছেন।
 ওয়েব ডেস্ক: বিজেপি-র রাজ্য সভাপতির পদ থেকে রাহুল সিনহাকে সরানো হবে? পশ্চিমবঙ্গে দলের রাহুল যুগ অবসানের স্পষ্ট ইঙ্গিত দিলেন বিজেপি সভাপতি অমিত শাহ। মাস খানেক বাদেই দলীয় নির্বাচন। নতুন কমিটিতে না থাকার সম্ভাবনা রাহুল সিনহার। বিজেপি-র রাজ্য সভাপতিকে ঘিরে কর্মীদের বিস্তর অভিযোগ জমা পড়েছে। সর্বভারতীয় নেতৃত্বে এইসব অভিযোগ খতিয়ে দেখার আশ্বাস দিয়েছেন। রাজ্য পুলিসকে দিয়ে ভোট করানোর জন্য পশ্চিমবঙ্গে পুরভোটে এত খারাপ ফল করেছে বিজেপি। দাবি করলেন অমিত শাহ। বিজেপি সভাপতির দাবি, আগামী বিধানসভায় নির্বাচন কেন্দ্রীয় বাহিনী মোতায়েন থাকবে। ফলে দলের ফল অনেক ভাল হবে। পুরভোটে বিজেপির বিপর্যয়ের পিছনে শুধু সন্ত্রাস নয় দলীয় নেতৃত্বের ব্যর্থতার কথাও বলা হয়েছে। ৯২ টি পুরসভার একটিতেও বোর্ড গড়তে পারেনি বিজেপি। কলকাতাতেও মাত্র ৭টা ওয়ার্ডে জিতেই সন্তুষ্ট থাকতে হয়েছে। তার থেকেও বড় কথা প্রার্থীপদ নিয়ে দলের অন্তর্কলহ একেবারে সামনে চলে আসে।